משטרת מצרים

משטרת מצרים היא הגוף האחראי על האכיפה ושמירת הסדר במצרים. משטרת מצרים כפופה למשרד הפנים המצרי. בראש המשטרה עומד שר הפנים ותחתיו קצינים בדרגת ליווא, דרגה המקבילה לדרגת ניצב במשטרת ישראל או למייג'ור גנרל. המשטרה המצרית החלה את פעילותה תחת האימפריה העות'מאנית ופעלה במשך 4 שנים תחתיה. ב-1882 הועברה לחסות האימפריה הבריטית. עד הכרזת העצמאות של מצרים ב-1922 פעלה המשטרה המצרית כמשטרת יישוב. כאשר מצרים הייתה מדינת חסות של האימפריה הברטית, מפקד המשטרה היה המפקח הכללי והיה כפוף למשרד הפנים הבריטי. לאחר הקמת מצרים כמדינה, הוכפפה המשטרה למשרד הפנים ופעלה לאורך השנים תחת שרי פנים שונים. חלק משרי הפנים ניצלו את סמכותם על מנת לרדוף יריבים פוליטיים וחלק מראשי הממשלה מינו עצמם לשרי הפנים על מנת לשלוט במשטרה. שר הפנים הראשון של מצרים (ומתוקף תפקידו גם ראש המשטרה) היה סעד זע'לול, שכיהן גם כראש הממשלה המצרי הראשון. תפקיד שר הפנים ואיתו הנהלת המשטרה עברו טלטלה[דרושה הבהרה] עד מינוי אחמד לוטפי א-סייד באמצע שנות ה-30 של המאה ה-20. משנות ה-30 ועד מהפכת הקצינים החופשיים ב-1952, שימשו בתפקיד שר הפנים אישים אשר לא היו בעלי רקע צבאי אלא בעלי רקע אזרחי. לאחר המהפכה מינה גמאל עבד אל נאצר את עצמו לתפקיד שר הפנים כדי לשלוט במשטרה. נאצר גם שינה את תקנון המשטרה וקבע שעל מנת לשמש כשר הפנים צריך המועמד רקע ביטחוני או משטרתי. ב-2007 שונתה שיטת העבודה עקב העומס הרב בעבודת שר הפנים. בעקבות כך מונו ארבעה סגני שרים למשרד הפנים, אשר מחלקים ביניהם את התפקידים השונים: שר הפנים אחראי באופן כללי על הביטחון הלאומי, וכל סגן שר אחראי על תחום מסוים. שיטור עירוני שוטרי ביקורת הגבולות אבטחת נמלי הים, האוויר והיבשה משטרת ההגירה תחום החקירות הפלילות והזיהוי הפלילי היחידה ללוחמה בטרור הגנה אזרחית ניהול ואבטחת בתי הסוהר דוברות המשטרה יחידת הסייבר של המשטרה כוחות הביטחון המרכזי אבטחת אתרי שימור טבע, אתרי תירות ואתרי עתיקות (יחידה זו דוברות מספר שפות: אנגלית, רוסית ועברית) משטרת התנועה תחבורה משטרתית- הסעת עצירים ושינוע כוחות משטרה. האקדמיה לשוטרים כוח אדם - שלישות לשוטרים ואזרחים בשרות המשטרה ארגון הספורט - שמירה על כושר ודאגה לתוכנית אימונים ספורטיבית. פיננסים יחידת התקציבים יחידת הלוגיסטיקה-אספקה של מזון וציוד היחידה המשפטית בכל מחוז במצרים מפקד על המשטרה קצין בדרגת ליווא אשר מפקד על המשטרה המקומית, הקצין כפוף ומדווח למושל המחוז, מושל המחוז מדווח לסגן שר הפנים הרלוונטי. בנפות המצריות מפקדים קצינים בעלי דרגה נמוכה יותר אשר כפופים לקצין המחוזי. המשטרות העירוניות נחשבות למתקדמות בהרבה מהמשטרה הכפרית והמדברית, כאשר למשטרה העירונית ציוד מתקדם כגון מחשבים וציוד אלקטרוני איכותי ורכבים חדישים, במשטרת הכפר לרוב הציוד הוא ישן ומבוסס על עודפים כגון מכשירי קשר ישנים ורכבי שטח ישנים. בערים קיימות יחידות אופניים אשר משמשות להגעה מהירה באזורים צפופים כגון פארקים או סמטאות. הכשרת הקצינים המצרים מתבצעת באקדמיה המשטרתית המצרית כאשר תקופת הכשרת קצין היא 4 שנים והיא כוללת מסלול עיוני ומעשי. בין השאר לומדים החניכים את התחומים הבאים: חקירות פליליות תרגול צבאי ושימוש בנשק אנטומיה הגנה אזרחית כבאות רפואה משפטית קריפטוגרפיה עזרה ראשונה סוציולוגיה משפטים תקשורת שוטרים אשר מיועדים להתמחות מיוחדת יעברו קורסים נוספים. רכיבה ופרשים צלילה יחסי ציבור אוריינטציה פוליטית הכשרת שפות זרות: אנגלית וצרפתית ומיעוט השוטרים ילמדו רוסית ועברית. כל קצין יכול להתקדם עד לדרגת ראאד (מקביל לרב פקד) באופן אוטומטי, כדי להתקדם לדרגת הוגש (סגן ניצב) על הקצין לעבור הכשרה נוספות של שלושה חודשים. הדרגות מחולקות לשוטרים ולקצינים כאשר דרגות הקצינים מקבילות לדרגות הצבא המצרי. טוראי- הכשרה ראשונית רב-טוראי- תחילת שירות סמל-תפקיד ותק סמל צוות- מקביל לתפקיד סמל מדי השוטרים הרגילים הם בצבע חאקי בדומה למדי הצבא המצרי אך שוטרים מסוימים לבושים בבגדים ירוקים או כחולים כהים, קציני משטרה חמושים לובשים בגדים שחורים עם מעיל צמר בחורף ובגדים לבנים קצרים בקיץ. חלק מהחיילים נעים עם כומתות בצבע ירוק כהה, אפור או כחול על ראשם לרוב באזורים תיירותיים. למשטרה המצרית מגוון כלי נשק המשמשים ביחידות שונות בהן משטרת הגבולות, משטרת התנועה, המשטרה העירונית, משטרת התיירות והיחידות המיוחדות. בין היתר משתמשת המשטרה בכלי הנשק שבטבלה. פוליטיקה של מצרים חוקת מצרים (2014) המהפכה במצרים (2011) מדיה וקבצים בנושא משטרת מצרים בוויקישיתוף משטרת התיירות, באתר (המשרד באנגלית) משטרת ההגירה, באתר (המשרד באנגלית) יחידת הסמים, באתר (המשרד באנגלית) יחידת ההונאה, באתר (המשרד באנגלית) משטרת התנועה, באתר (המשרד באנגלית)